كوپاݣ تارودانت (ختيصار ل سّمية ديالها ب لفرانساوية Coopérative Agricole de Taroudant) و اللي معروفة كْتر ب السمية التجارية ديالها كوپاݣ COPAG هي تعاونية فلاحية مغريبية كاتعتابر من أكبر المنتجين الفلاحيين و من أكبر الفاعلين ف الصناعات الغدائية ف المغريب. المقر ديالها كاين ف تارودانت و عندها نشاط ف لمغريب كامل. هي من بين أكبر 40 مقاولة ف المغريب. التعاونية بدات ف 1987 و كانو المؤسسين ديالها توفيق الحاج احمد و مولاي احمد الولتيتي. كانت ف البدية ديالها فيها غير 21 فلاح و كبرات باش تجمع حاليا اكتر من 14 ألف فلاح و منتج فلاحي. عدد الناس اللي خدامين فيها ب شكل مباشر: 5800 - بشكل غير مباشر: 50 ألف. عدد نقط لبيع: 46 ألف. عدد لوكالات التجارية: 15. مساحة د زراعة الحوامض: 6700 هكتار - إنتاج الحوامض: 120 ألف طنّ ف لعام. مساحة د زراعة د لخضرة و لفواكه: 500 هكتار - لإنتاج: 40 ألف طنّ. لكسيبة: 89 ألف د لبݣر (فيهوم 60 ألف بݣرة د لحليب). إنتاج لحليب: 280 لف طنّ ف لعام. COPAG: La coopérative agricole marocaine.